Հարկ է նշել նաև, որ գործող օրենքով հստակ տարանջատված չեն առևտրային և արտադրական գործունեության ԱԱՀ-ի մասով տրամադրվող արտոնությունները, որի պատճառով նախագծով հնարավորություն է ընձեռվել տարանջատել սահմանամերձ համայնքներում արտադրական և առևտրային գործունեություն ծավալող ընկերություններին տրամադրվող արտոնությունները: Մասնավորապես` առաջարկվում է օրենքը լրամշակել նոր դրույթով, որը թույլ է կտա հրաժարվել սահմանամերձ համայնքներում իրականացվող գործունեության արդյունքում օտարման գործարքներն ավելացված արժեքի հարկից ազատելու արտոնության կիրառումից, ինչն էլ ենթադրում է փոխադրում ԱԱՀ դաշտ: Դա հնարավորություն կտա օգտվել ավելացված արժեքի հարկի համար սահմանված արտոնությունից, որը ապրանքների ներմուծման մասով հաշվարկված ԱԱՀ-ի գումարների վճարման ժամկետը մեկից երեք տարով հետաձգելու հնարավորություն է ընձեռում: